تورکیه‌نین دؤولت باشچی‌سی رجب طیب اردوغان اؤزبکیستان پرزیدنتی ایسلام کریموون وفاتی ایله علاقه‌دار اؤزبک خالقینا باش ساغلیغی وئردی.
اردوغان سنا صدری  نعمت الله یولداشوو، باش ناظیر شؤکت میرزیئو و مرهومون حیات یولداشی تاتیانا آکباروونا کریمووایا باش ساغلیغی تلقرامی گؤندردی.
تورک خالقی آدیندان اؤزبک خالقینا باش ساغلیغی دیلک‌لرینی چاتدیران اردوغانین گؤندردیگی مساژدا یازیلیر: اؤزبکیستان سون چئرک یوز ایلده اوغورلا اینکیشاف ائتدی، بؤلگه‌ده و دونیادا اهمیت‌لی مؤوقع توتدو.اومید ائدیریک کی، تورکیه و اؤزبکیستان بون‌دان سونرا ایکی طرفلی، بولگه سل و اولوسلار آراسی پلاتفورم‌لاردا بیرگه امکداش‌لیق ائده‌جک و بو علاقه‌لرین خالق‌لاریمیزین حیات طرزینه فایداسی اولا‌جاق.
